*** غزل رحمن راہی ناگہٕ بلہ تریش چَنے تہٕ کس کیاہ ؤنۍ زے تاپہٕ منٛزۍژونگ دزاں دارس تہٕ کس کیاہ ؤنۍ زے شش جہت حٍیرتہ ژھٹ اکھ ،نَہ زُوُنے کانٛہہ نے بوٚٹھ باسہِ وۅپزاو تہِ کٔہۍ یا،تہٕ کس کیاہ ؤنۍ زے پردٕ کیاہ ڈوٚل تہٕ زِسس پٮ۪ٹھ سۅ عجب مٔتۍ وۅلسن نَو پسند کاک تہٕ ڈٔہۍ ڈاس تہٕ کس کیاہ ؤنۍ زے کَتھ وژھے راتھ چھُ پوٚت زوٗنہِ ؤتھِتھ موٚت بولاں مندنٮ۪ن اَزمےٚ گیم ژاس تہٕ کس کیاہ ؤنۍ زے گاٹہٕ جارُک ژیتہِ اکھ برٛم،میٚتہِ تٔگۍ نیارُک ژھۅک تمبلہٕ وُن شَہہ تلہِ تلواس تہٕ کس کیاہ ؤنۍ زے ہوسہٕ مے کٍتۍ شدر مندۍ تہٕ مے کیاہ کیاہ نیٖلو زِندٕ موٗدس تہٕ مٔرتھ زاس تہٕ کس کیاہ ؤنۍ زے بوزوَے ونۍ تہِ یہ دل چُھم اَسوٚرے ہیو باسان کرسہٕ مرثی تہٕ گندٮ۪م راس تہٕ کس کیاہ ؤنۍ زے وَکھ چُھ اَسرار،گہے تار وَزان گہہ تلوار نا بنا ژٕنۍ نوِ الماس تہٕ کس کیاہ ؤنۍ زے تروو سۅکھہٕ سوو چمن تٔمۍ تہٕ دۅکھل مر پرٛووُن سوٚتر سفرے ژھنڈ نمناس تہٕ کس کیاہ ؤنۍ زے رٲہینۍ شعر سۅخن یار چھِ بوٚمبراواں،بوز ویٚہہ کھٮ۪نس واتہِ بَد احساس ،تہٕ کَس کیاہ ؤنۍ زے * غزل رحمٰن راہی اَزے ییہ وَتھ تہٕ ہتھ مرحلہ گژھن طے پگہہ کیاہ پشپہِ ،کَس تاون زَدس پے سیٚکستاں ڈیشتھےٕ پٔدۍ رَہ مےٚ برادٮ۪و ؤں گٔیہ کنہٕ وان ۔۔۔سۅے نیٖرٮ۪و گژہتھ نے کٹھس ووٚب ژوٚٹ تہٕ تارکھ نب۔۔۔اَلاہو! دِلس ووٚن دِیُن ہٮ۪ژو ٲنس تچھکھ کھے یتھے أش پھیور اَکھ اندٕ وندٕ ڈہتھ نیوٗن محض اَکھ وۅش نَہ کانٛہہ دردِل نَہ کانٛہہ دے نَہ وَگ مۅچھہِ منٛز پلاں نَہ چھِ پایرٮ۪ن کھۅر ۱؂ رٔہتھ گژھِ واوٕ موکل ،پانہٕ ! تژھ ہے ۲؂ ترشو بُجہ لٔر،رہج گتہِ ریٚنۍ تہٕ ژرِ پوٚپ لٔڈی شہہ ٹھاٹھ گنڈنے چھس شرونٮ۪ل لے دٕنُن ہیوٚت رٲژ دوٚل رٲہی وہِتھ گۅو نٔنس منٛز تژھ بڈکۍ ژٲنگس زِ ہے!ہے! *** کیاہ ونہِ مےٚ یہِ دل غلام نبی فراقؔ * کیاہ ونہِ مےٚ یہ دِل کیا باوِ لُکن یہ چھُ مسلہٕ بدل آوازِ دَپو زل پٔری بٔنِتھ لہراوو بدن کانٛہہ کَتھ ژھۅپہٕ منٛز تارٕنۍ تہِ چھُ أسۍ زانان چِھنا لفظن ہُند وردن کیہنن لاگُن اسہ چھُ تگان * کُنہِ بالس پلس نِش پوشا بے وہ وا چھُ مران بامن بردوشی ہیٚیہِ نہٕ مٹی کانٛہہ بانحچ تٔھر کُنہِ ؤتھرُک شبنم قطرے ییہِ وُکراونہٕ بۅن کانٛہہ بوزن وولُے آسِنہٕ تیٚلۍ کُس بوزِ صدا * لج چۅرتہٕ گژھو زٮ۪و لگہِ تالس یہِ چھُ نیاے بدل تَلہٕ موٗل ژھنٮ۪ن پٮ۪ٹھٕ پوشہِ لنجن اژ ڈۅکھ کمرس امہِ صدمہٕ نسا ازتام چھُ کہنۍ درامُت بوٗزُم اتہِ پان پنُن مۅکلاوُن چھا پتہٕ پانس تام * ییٚلہِ پانس برونٛہہ کُن پان چُھسن کُنہِ ساعتہ اَنان بَس سوٚرٕ بٔٹھس نِش آرٕ پلا للہٕ وان کُنٮ۪ر *** یوٚتاں اَسہِ لول برنے اوس غلام نبی فراقؔ * ژٕ کیاہ ٲسٕکھ تہٕ کِژ ٲسکھ یوٚتاں اسہِ لول برنے اوس یوٚتاں شوقس اندر لہرن تہٕ لمبکن اوس وُنہِ زٮ۪وے تہٕ سونتٕچ تیز خوشبوے ٲس شوٚنگتھ ٹوٗرِ سےٕ اندر پۅلَر پوشا کنن یس آسہِ گژھ نے نغمہ بُلبل سُند تہٕ وۅتھ وُن مٲرۍ مندیُت مان اژٕ وُن سونتھ کُنہِ باغُک حیا انہور یُس وُنہِ آسہِ دِلہِ سےٕ منٛز اَدا سوٚنبران تہ کانہہ گرکُلۍفساد یسنہ ونہِ آسی منس اندر یوٚتامت میانہِ بابت چون دِل اِلہام بنہٕ نے اوس * انن کتہِ ٲنہٕ اندازُک بہٕ کتہِ ژھارن تہٕ کتہِ گارن وُچھتھ تَتھ منٛز سٔرِتھ تَتھ منٛز پٔرِتھ تَتھ منٛز بٔرِتھ تَتھ منٛز لبن زن یوٚد کرس نظر ا دِمس ہَہ ہَہ تہٕ وۅتھراوان ییم ٹاکارٕ پنہٕ نےٕ پان تٔمہِ کِس پرٮ۪تھ نظارس منٛز * محض أسۍ اجنبی ٲسۍ أکس نِش ناژےٕ ون! اگر گٔیہ وۅندٕ بدلی وۅنۍ ژٕ مابےٕ چھَکھ بہٕ ماژےٕ چُھس *** کل غلام نبی فراقؔ جگر لبان چھُ شیٚہلَتھ نظرمےٚ چاواں چھم اگر زانٛہہ از تہِ سۅمٔژ ہم کلام سپدان چھم اچھر چھِ لولٕچہ گرمی اندر گلان بَس شیٖن وُچھان چُھس بہٕ تٔمس کُن وُچھان آسان چھم تَسٕنٛز سۅژھۅپہٕ تہِ چھِ پانے رۅپس کران زن ڈیر اَنان چھےٚ دِل سۅ أچھن منٛز تہٕ راز باوان چھم یوان ییٚلۍ تہِ مےٚ کُن زانٛہہ سونتھ آسان سٍتۍ أچھن چھُ گاش ہران زِندٕ خواب باسان چھم اگرزانٛہہ شوقچہِ بٔنِتھ گتھِ منٛز حٮ۪سن چھِ راواں تھپ اَکھ ناو بٔنِتھ سۅ مےٚ واپَس أنِتھ سنبالان چھم غمٕچ اَکھ وُزمل تہٕ نبہٕ گرٛٮ۪نۍ دِلُک یہ شہرےٕ دوٚد تہٕ وَق بیزار بٔنِتھ پس مےٚ پانَے پانس ووٚد بہٕ ژکھ بنیوس ژھنٮ۪م جیٚھۍ مےٚ وقتہٕ کِس نالس تِم وُشٕنۍ ویہۍ تہٕ مژھلۍ ژہۍدوٚپُس مےٚ کتہِ تھٲوِتھ ووٚتھم سُہ یارا مےٚ کیاہ کوٚر بہا چھُس پانہٕ بےٚ بس ووں گۅو چھُ شیٖن گُلاں پوٚز اَپُز مےٚ نِش وٲتِتھ یہِ کل مےٚ اَز تہِ تسٕنٛز فرحتس چھےٚ لول بران یہِ کل مےٚ اَز تہِ بُزان تیۅنگلن پٮ۪ٹھ تراوان چھم ***